बिजली कर्मचारियों से 75 लाख रुपए की लूट
क्राइम रिपोर्टर | बीकानेर/नोखा
पिकअपगाड़ी में सवार होकर पहुंचे हथियारबंद लोगों ने बादनूं से कुचोर की ओर जाने वाली रोड पर बिजली कर्मचारियों को रोका और फायरिंग कर उनसे करीब 75 लाख रुपए लूट लिए। वारदात को अंजाम देकर लुटेरे फरार हो गए।
एसपी डॉ. अमनदीपसिंह कपूर ने बताया कि सोमवार को बिजली कर्मचारियों ने नापासर पुलिस थाना क्षेत्र के बादनूं गांव में किसानों से कृषि कुओं की बकाया वसूली के लिए काउंटर लगाया था। वहां से राशि इकट्ठा कर बिजली विभाग के डाटा एंट्री ऑपरेटर हरीश खत्री, तकनीकी कर्मचारी दिनेश, किशोरसिंह ड्राइवर रामरतन अनुबंधित बोलेरो गाड़ी में बीकानेर के लिए रवाना हुए थे। दोपहर करीब 3.30 बजे बादनूं से तीन किमी आगे नोखा पुलिस थाना क्षेत्र के कुचोर गांव की तरफ अचानक पिकअप गाड़ी में सवार चार-पांच हथियारबंद लोगों ने उनकी गाड़ी रोक ली। पिकअप से नकाबपोश नीचे उतरे और बिजली कर्मचारियों की गाड़ी पर लाठी मारी। नकाबपोशों ने फायरिंग की और बिजली कर्मचारियों से दो थैलों में भरे करीब 75 लाख रुपए लूट लिए। कर्मचारियों के पास रुपयों से भरा एक और थैला था जो उनकी गाड़ी में ही रह गया। वारदात को अंजाम देने के बाद लुटेरे फरार हो गए। वारदात की इत्तला मिलने पर आईजी डॉ. गिर्राज मीना और डॉ. अमनदीपसिंह कपूर मौके पर पहुंच गए। घटनास्थल का मुआयना किया और बिजली कर्मचारियों से पूछताछ की। शेष| पेज 7
लुटेरोंको पकड़ने के लिए पूरी रेंज में नाकाबंदी करवाई गई, लेकिन उनका पता नहीं चल पाया। पुलिस को मौके से एक देशी कट्टा और लाठी बरामद हुई है। मौके पर एफएसएल की टीम ने भी छानबीन की है।
hin_Deva bho_Deva hin_Deva hin_Deva hin_Deva